b"\n_START_ARTICLE_\nSebastes fasciatus\n_START_SECTION_\nDescripci\xc3\xb3\n_START_PARAGRAPH_\nCos oblong, robust i de color vermell brillant o grisenc amb una \xc3\xa0rea fosca a la part superior i posterior de l'opercle. Els mascles poden fer fins a 42 cm de llarg\xc3\xa0ria total, tot i que, el m\xc3\xa9s normal, \xc3\xa9s 30. Ulls grossos. Boca grossa i amb moltes dents petites. L'aleta dorsal s'est\xc3\xa9n des de la nuca fins al peduncle caudal. L'aleta caudal \xc3\xa9s notablement m\xc3\xa9s petita. T\xc3\xa9 entre 31 i 38 escates a la l\xc3\xadnia lateral (normalment 33). 29-32 v\xc3\xa8rtebres (normalment 30).\n_START_SECTION_\nReproducci\xc3\xb3\n_START_PARAGRAPH_\n\xc3\x89s ovoviv\xc3\xadpar i de baixa fecunditat. La inseminaci\xc3\xb3 de les femelles t\xc3\xa9 lloc des del juny fins a l'agost o, fins i tot, novembre; els o\xc3\xb2cits madurs es fertilitzen des del novembre fins al febrer i les larves s'alliberen des del juny fins a l'agost o, fins i tot, l'octubre.\n_START_SECTION_\nAlimentaci\xc3\xb3 i depredadors\n_START_PARAGRAPH_\nEs nodreix d'eufausiacis (Meganyctiphanes norvegica, Thysanopoda), dec\xc3\xa0podes, Mysidacea i petits mol\xc2\xb7luscs i peixos. Als Estats Units \xc3\xa9s depredat pel rap americ\xc3\xa0 (Lophius americanus), el tallahams (Pomatomus saltatrix) i el peix espasa (Xiphias gladius).\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix mar\xc3\xad, de clima temperat (74\xc2\xb0N-45\xc2\xb0N, 67\xc2\xb0W-13\xc2\xb0W) i demersal (entre 70 i 592 m de fond\xc3\xa0ria, normalment entre 128 i 366) sobre fons rocallosos o de llim, el qual viu a l'Atl\xc3\xa0ntic nord-occidental (des del Golf de Sant Lloren\xc3\xa7 fins a Nova Esc\xc3\xb2cia i els Estats Units) i l'Atl\xc3\xa0ntic nord-oriental (Isl\xc3\xa0ndia i l'oest de Groenl\xc3\xa0ndia).\n_START_SECTION_\nObservacions\n_START_PARAGRAPH_\nLa seua esperan\xc3\xa7a de vida \xc3\xa9s de 30-50 anys, \xc3\xa9s gregari durant tota la seua vida., la seua carn \xc3\xa9s considerada com a excel\xc2\xb7lent i \xc3\xa9s inofensiu per als humans."